als_Latn dik_Latn sag_Latn
Dy blerjet zyrtare të Skënderbeut, Donjet Shkodra dhe Bruno Dita, do të prezantohen në ditë të ndryshme me fanellën bardhekuqe. I pari që do të prezantohet është ish-mesfushori i Flamurtarit, i cili do të bashkohet edhe me skuadrën ku ditën e nesërme do të bëjë prezantimin me fanellën bardhekuqe si edhe do të grumbullohet me skuadrën.
Ndërkohë, Bruni Dita do të prezantohet zyrtarisht vetëm dy ditë më pas, më 9 qershor kur ekipi i Skënderbeut të ketë mbërritur në Slloveni për zhvilluar fazën përgatitore përpara ndeshjeve eliminatore në Ligën e Europës.
Dita aktualisht ndodhet me pushime në Turqi, teosa ka lajmëruar se nuk do të jetë nesër në Durrës, por do të mbërrijë dy ditë më vonë dhe do të bashkohet me skuadrën e re në Rogaska të Sllovenisë, ku do të zhvillohet faza përgatitore.
Por, një tjetër mungesë veç Ditës do të jetë edhe ajo e Xhejms Adenji. Burime pranë klubit korçar bëjnë me dije se sulmuesi nigerian ka marrrë leje për të pushuar disa ditë më shumë. Ai do të bashkohet me ekipin më 12 qershor, të hënën e ardhshme, dhe do të shkojë direkt në Slloveni.
als_Latn als_Latn als_Latn als_Latn